Anastas Kristofori

Anastas Kristofori ishte një aktor shqiptar.

 Biografia 
Ka lindur më 28 nëntor të vitit 1943 në fshatin Vuno të rrethit të Vlor;s. Pas mbarimit të studimeve të larta në Institutin e Lartë të Arteve (sot Akademia e Arteve) në vitin 1970,fillon punën me Trupën Profesioniste të Teatrit Popullor (sot Teatri Kombëtar) në vitin 1971. Të shumtë do të jenë interpretimet e tij në skenën e këtij teatri. Këtu mund të përmendim rolin e zotit Dëllfit në dramën “Arturo Ui” të Bertold Brehtit, roli I sekretarit të Prefektit në dramën “Prefekti” e Besim Levonjës,rolin e Apostolit në dramën “Komunistët” e Ruzhdi Pulahës, rolin e Perikliut në komedinë “Pallati 176” e Adelina Balashit e shumë të tjera. Roli i tij më i fundit do të jetë në vitin 2009 në teledramën “Burgjet plot liria në derë”.
Në kinematografi roli I tij I parë do të jetë në vitin 1976 roli i Stavrit ,Ekonomatit të Strehës Vorfnore në filmin “Lulëkuqet mbi mure” më tej do të vazhdonin edhe role të tjera si psh: roli i Ndoc Markut në filmin “Besa e kuqe” në vitin 1982,rolin e z.Antonio,Kuestorit të Tiranës në filmin “Vendimi” në vitin 1984,rolin e z.Mavrojanis në filmin “Misioni përtej detit” në vitin 1988 etj. Roli i tij më i fundit do të jetë roli i Perikliut në kinodramën “Po vjen Ai” në vitin 1998 një vazhdim televiziv i komedisë së njohur “Pallati 176” i Adelina Balashit.
Për meritat e tij artistike Anastas Kristofori është vlerësuar me titullin e lartë “Artist i Merituar”

Ndahet nga jeta ne moshen 78 vjecare me 31 Janar, 2022

 Filmografia 

 Po vjen ai - (1999) Perikliu
 Misioni përtej detit - (1988) z. Mavrojanis 
 Stolat në park - (1988) Pirro
 Tela për violinë - (1987) Vasili
 Vendimi - (1984) Antonio, Kuestori i Tiranës
 Kush vdes në këmbë - (1984) Sotiraqi 
 Dora e ngrohtë - (1983-1984), Drejtori i kantierit
 Gracka - (1983), Seiti
 Besa e kuqe - (1982) Ndoc Marku
 Ditët që sollën pranverën - (1979) (TV) Jaku
 Lulekuqet mbi mure - (1976) Stavri, Ekonomati i Strehës Vorfnore

 Teatri 

 Viti 61
 Toka jonë
 Prefekti
 Pallati 176 - (1985)
 Një dimër i shkurtër
 Komunistët
 Gjenerali i ushtrisë së vdekur
 Bashkë me agimin
 Arturo Ui
 Stinë e mërzitshme në Olimp
 Burgjet plot, liria në derë

 Shih edhe 

 Lidhje të jashtme 


Kategoria:Lindje 1943
Kategoria:Biografi shqiptare
Kategoria:Aktorë shqiptarë
Kategoria:Vdekje 2022